Jan Pande-Rolfsen

Jan Pande-Rolfsen (født 18. mars 1922, død 10. mars 2002 i Oslo) var en norsk skuespiller og hallomann.

Han debuterte som skuespiller på Det Norske Teatret i 1941, og fra 1956 arbeidet han i NRK. Her var han en velkjent hallomann både i radio og fjernsyn til langt utover pensjonalderen. Han var i stor grad med på å prege Ønskekonserten i NRK. Som skuespiller hadde han små biroller i flere av Olsenbanden-filmene. Pande-Rolfsen deltok også i mange underholdningsprogrammer, og er kanskje best kjent fra programmet O.J. – ute på prøve som gikk på NRK høsten 1994, med Otto Jespersen som programleder. I denne serien hadde Pande-Rolfsen en fast spalte i hver episode hvor han satt på en trone og redegjorde for filosofiske betraktninger med en humoristisk undertone. Grunnstenen var alltid den samme: «Livet er herlig, dere!» – en setning han først brukte i radioprogrammet Revolvermagasinet (også med Otto Jespersen i en av hovedrollene) og som han ble assosiert med i alle årene som fulgte.

Jan Pande-Rolfsen var gift med skuespilleren Aud Schønemann fra 1948 til sin død.

Filmografi (utvalg) 
  .... en sekretær
  .... lærer på sjarmskolen
  .... grise-Hansen
  .... pelsforhandler
  .... vaktmann

Referanser

Eksterne lenker 
 

Norske skuespillere
Norske TV-personligheter
Fødsler i 1922
Dødsfall i 2002